wickkiey/tamil-wikipedia-chunked huggingface dataset:
# பன்றி மீன்

## உடலமைப்பு

பன்றி மீனின் ஆண் வகையானது 13 செ.மீ முதல் 30 செ.மீ வரை வளரக்கூடியது. 85 கிலோ வரை எடை கொண்டது. பெண் மீன் ஆண் மீனை விட பெரியது. இந்த மீன்கள் பெரிய கண்கள், நீண்ட மூக்கு, நீண்ட வாய் மற்றும் விரிவடையும் போது பலமான குழாய் போன்ற வடிவம் கொண்டது.  
இம்மீனின் உடலமைப்பானது மிகவும் ஆழமான நெருக்கமான சாய்சதுர வடிவமுடையது. முதுகுத் துடுப்பானது தனித்தும், வால் துடுப்பு நீளமாகவும் மற்றும் குவிந்த இலை வடிவத்திலும், கீழ்புறத் துடுப்புகள் மிகவும் நீளமாகவும் முதுகெலும்புகள் கொண்டதாகும் மற்றும் மார்பு துடுப்பு சற்றே சிறியதாகவும் இருக்கும்.  
இதன் உடல் சிவப்பு ஆரஞ்சு வண்ணம் கொண்டது. சில நேரங்களில் மூன்று அழுத்தமான பட்டைகளைக் கொண்டது. ஒன்று கண்களுக்கு பின்புறமாகவும், மற்றொன்று உடம்பிற்கு மத்தியிலும் மற்றொன்று வால் மஞ்சரிகாபிலும் காணப்படுகிறது. இனப்பெருக்க காலத்தின் போது, பாலின இருநிலை வளர்ச்சி காணப்படுகிறது. அப்போது ஆணினத்தின் உடம்பானது வளைவான ஆரஞ்சு கோடுகளால் மூடப்பட்டும் முதுகு மற்றும் கீழ்புற துடுப்பு சிவப்பு நிறமாக மாறியும் காணப்படும். பெண் இன மீனின் உடம்பின் நடுப்பகுதியில் ஆரஞ்சு நிற அழுத்தமான பட்டைகள் காணப்படுகிறது மற்றும் வயிற்றுப் பகுதி மற்றும் கீழ்ப்புற துடுப்பின் அடிப்பகுதி வெள்ளை நிறம் கொண்டும் கீழ்ப்புற தடுப்பின் கடைசி பகுதி அடர்த்தியான ஆரஞ்சு நிறம் உடையதாகவும் காணப்படும். இவை ஓட்டு மீன்கள், இறால் மீன்கள், கடல் மீன்கள், கடல் முகட்டுப் புச்சிகள், மெல்லுடலிகள் ஆகியவைகளை உணவாக உட்கொள்கிறது.
# பன்றி மீன்

## பரவல்

இந்தச் சிற்றினம் கிழக்கு அட்லாண்டிக் மத்திய தரைக்கடல், மேற்கு நார்வே, மேற்கு ஸ்காட்லாந்து ஆகிய இடங்களில் காணப்படுகிறது. குறிப்பாக மத்திய தரைக்கடலின் மேற்கு பகுதியில் அதிகமாக காணப்படுகிறது.
# பன்றி மீன்

## வாழ்விடம்

இந்த இனம் கடலின் அடிப்பகுதியில் குறிப்பாக சேற்றின் அடிப்பகுதியிலும் பாறைகளின் அடிப்பகுதியிலும், பவளப்பாறைகளிலும் வசிக்கும். இரவு நேரங்களில் 700 மீட்டர் ஆழம் வரை நீந்திச் செல்லும் திறனுடையது.
# டி. பழனி

**த. பழனி** (T. Palani) ஓர் இந்திய அரசியல்வாதியும் தமிழக சட்டமன்றத்தின் ஆற்காடு சட்டமன்றத் தொகுதியின் முன்னாள் உறுப்பினரும் ஆவார். 1984 ஆவது ஆண்டில் நடந்த தமிழ்நாடு சட்டமன்றத் தேர்தலில் ஆற்காடு தொகுதியில் அனைத்திந்திய அண்ணா திராவிட முன்னேற்றக் கழகம் சார்பில் போட்டியிட்டு வெற்றி பெற்றார்.
# டி. பழனி

## வகித்த பதவிகள்

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | வாக்கு விழுக்காடு (%) |  |
| --- | --- | --- | --- | --- |
| 1984 | ஆற்காடு | அஇஅதிமுக | 58.96 | } |
# பி. நடராசன்

**பி. நடராசன்** (B. Natarajan) ஓர் இந்திய அரசியல்வாதியும் தமிழக சட்டமன்றத்தின் கன்னியாகுமரி சட்டமன்றத் தொகுதியின் முன்னாள் உறுப்பினரும் ஆவார். 1962 ஆவது ஆண்டில் நடந்த தமிழ்நாடு சட்டமன்றத் தேர்தலில் கன்னியாகுமரி தொகுதியில் இந்திய தேசிய காங்கிரசின் சார்பில் போட்டியிட்டு வெற்றி பெற்றார்.
# பி. நடராசன்

## வகித்த பதவிகள்

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | வாக்கு விழுக்காடு (%) |  |
| --- | --- | --- | --- | --- |
| 1962 | கன்னியாகுமரி | இந்திய தேசிய காங்கிரசு | 78.98 | } |
# பி. மகாதேவன்

**பி. எம். பிள்ளை** என்றறியப்படும் **ப. மகாதேவன் பிள்ளை** (B. Mahadevan Pillai) ஓர் இந்திய அரசியல்வாதியும் தமிழக சட்டமன்றத்தின் கன்னியாகுமரி சட்டமன்றத் தொகுதியின் முன்னாள் உறுப்பினரும் ஆவார். 1967 ஆவது ஆண்டில் நடந்த தமிழ்நாடு சட்டமன்றத் தேர்தலில் கன்னியாகுமரி தொகுதியில் இந்திய தேசிய காங்கிரசின் சார்பில் போட்டியிட்டு வெற்றி பெற்றார்.
# பி. மகாதேவன்

## வகித்த பதவிகள்

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | வாக்கு விழுக்காடு (%) |  |
| --- | --- | --- | --- | --- |
| 1967 | கன்னியாகுமரி | இந்திய தேசிய காங்கிரசு | 56.89 | } |
# கோ. பெருமாள் பிள்ளை

**கோ. பெருமாள் பிள்ளை** (K. Perumal Pillai) ஓர் இந்திய அரசியல்வாதியும் தமிழக சட்டமன்றத்தின் கன்னியாகுமரி சட்டமன்றத் தொகுதியின் முன்னாள் உறுப்பினரும் ஆவார். 1984 ஆவது ஆண்டில் நடந்த தமிழ்நாடு சட்டமன்றத் தேர்தலில் கன்னியாகுமரி தொகுதியில் அனைத்திந்திய அண்ணா திராவிட முன்னேற்றக் கழகம் சார்பில் போட்டியிட்டு வெற்றி பெற்றார்.
# கோ. பெருமாள் பிள்ளை

## வகித்த பதவிகள்

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | வாக்கு விழுக்காடு (%) |  |
| --- | --- | --- | --- | --- |
| 1984 | கன்னியாகுமரி | அஇஅதிமுக | 47.58 | } |
# செலோன்

வேதியியலில் **செலோன்** *(Selone)* என்பது கீட்டோனின் கட்டமைப்பை ஒத்த ஒரு கரிம செலீனியம் சேர்மம் ஆகும். கீட்டோன் கட்டமைப்பில் இடம்பெற்றுள்ள ஆக்சிசனை செலீனியம் இடம்பெயர்ச்சி செய்து செலோன் உருவாகிறது. செலீனியம்-77 அணுக்கரு காந்த ஒத்ததிர்வு நிறமாலையியலில் பயன்படும் படியா வகையிடப்பட்ட முகவராக இச்சேர்மம் பயன்படுகிறது. முப்பரிமாணச்சிறப்பு ஆல்டால் வினையில் படியா ஆக்சசோலிடின்செலோன்கள் சிறந்த இணை பங்கேற்பிகளாகத் திகழ்கின்றன. ஆல்டால் விளைபொருளின் ஆடிமாற்றியத் தூய்மையை 77Se அணுக்கரு காந்த ஒத்ததிர்வு நிறமாலையின் மூலமாக சரிபார்க்க இயலும்
# கைகொடுத்தல் தேற்றம்

கோட்டுரு கோட்பாட்டில் **கைகொடுத்தல் துணைத்தேற்றம்** அல்லது **கைகுலுக்கல் துணைத்தேற்றம்** (*handshaking lemma*) என்பதன்படி, ஒவ்வொரு முடிவுறு திசையில்லா கோட்டுருவிலும் ஒற்றைப்படை எண்ணிக்கையிலான இணைப்பைக் (முனையைத் தொட்டுக்கொண்டிருக்கும் விளிம்புகளின் எண்ணிக்கை-கூடுகையெண்) கொண்டிருக்கும் முனைகளின் எண்ணிக்கை இரட்டைப்படை எண்ணாக இருக்கும்.  
பேச்சு வழக்கில் கைகொடுத்தல் தேற்றப்படி, ஒரு கூட்டத்திலுள்ளவர்களில் சிலர் ஒருவருக்கொருவர் கைகொடுக்கும்போது ஒற்றைப்படை எண்ணிக்கையில் பிறநபர்களின் கைகளைத் தொட்ட நபர்களின் எண்ணிக்கையானது இரட்டைப்படை எண்ணாக இருக்கும்.  
கைகொடுத்தல் துணைத்தேற்றமானது கீழ்வரும் கூடுகையெண்களின் கூட்டுத்தொகை வாய்பாட்டின் (degree sum formula) விளைவாகப் பெறப்படுகிறது:
:<math>\sum_{v\in V} \deg v = 2|E|</math>  
இங்கு V என்பது முனைப்புள்ளிகளின் கணம் எனவும், E என்பது இணைப்புக்கோடுகளின் (விளிம்புகள்) கணம் எனவும் கொள்க. இத்தேற்றமானது கணிதவியலாளர் லியோனார்டு ஆய்லர் 1736-ல் வெளியிட்ட ”Seven Bridges of Königsberg” என்ற புகழ்பெற்ற புத்தகத்தில் இடம்பெற்றுள்ளது.
# கைகொடுத்தல் தேற்றம்

## சீரான கோட்டுருக்கள்

கூடிகையெண்களின் கூட்டுத்தொகை வாய்பாட்டின்படி, *n* முனைகள் கொண்ட எந்தவொரு *r*-சீரான கோட்டுருவும் nr/2 இணைப்புக்கோடுகளை கொண்டிருக்கும். குறிப்பாக, r என்பது ஒற்றைப்படை எண் எனில், இணைப்புக்கோடுகளின் எண்ணிக்கை *r* -ஆல் வகுபடும்.
# கைகொடுத்தல் தேற்றம்

## முடிவிலாக் கோட்டுருக்கள்

முடிவிலாக் கோட்டுருக்களுக்கு கைகொடுத்தல் துணைத்தேற்றம் பொருந்தாது. ஒற்றைப்படை கூடுகையெண்களைக் கொண்ட முனைகளின் எண்ணிக்கையை இரட்டைப்படை எண்ணாகக் கொண்டிருக்கும் முடிவிலாக் கோட்டுருக்களுக்கும்கூட, கைகொடுத்தல் துணைத்தேற்றம் பொருந்தாது.
# 4-எத்தில்பீனால்

**4-எத்தில்பீனால்** *(4-Ethylphenol)* என்பது C<sub>8</sub>H<sub>10</sub>O என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும்.
# 4-எத்தில்பீனால்

## இயற்கைத் தோற்றம்

பிரட்டானோமைசெசு என்ற அழுகிய ஈசுட்டுவினால் மது மற்றும் பியர் போன்ற பானங்களில் 4-எத்தில்பீனால் உற்பத்தி செய்யப்படுகிறது. உணர்வுத் தொடக்கநிலை 140 மைக்ரோ கிராம்/லிட்டர் என்ற அளவுக்கு அதிகமான அடர்த்தியை எட்டும்போது மதுவின் வாசனையைச் இச்சேர்மம் கொடுக்கிறது. சில பியர் வகைகளில் உயர் 4-எத்தில்பீனால் அளவு அனுமதிக்கப்படுகிறது. இருப்பினும் மீவுயர் அளவு 4-எத்தில்பீனால் அளவு பியரை குடிக்கமுடியாத பானமாக்கிவிடுகிறது. 4-எத்தில்பீனாலின் இந்த அளவு பிரட்டானோமைசெசின் அடர்த்தியோடும் நடவடிக்கையோடும் விகிதச்சம தொடர்பைக் கொண்டுள்ளது. எனவே ஈசுட்டின் இருப்பினைக் கண்டறிய உதவும் அடையாளங்காட்டியாக பயன்படுத்தப்படுகிறது. 4-எத்தில்பீனால் உற்பத்தி செய்யும் திறனில் பிரட்டானோமைசசின் முயற்சிகளிடையே குறிப்பிடத்தக்க வேறுபாடுகள் உள்ளன.
# 4-எத்தில்பீனால்

## உயிர் வேதியியல்

முன்னோடிச் சேர்மமான பாரா-குமாரிக் அமிலத்திலிருந்து 4-எத்தில்பீனால் உற்பத்தி செய்யப்படுகிறது. பிரட்டானோமைசசு இதை சின்னமேட்டு டிகார்பாக்சிலேசு நொதியின் வழியாக 4-வினைல்பீனாலாக மாற்றுகிறது. பின்னர் வினைல் பீனால் ரிடக்டேசு என்ற நொதி இதை 4-எத்தில்பீனாலாக ஒடுக்குகிறது. குமாரிக் அமிலம் சில சமயங்களில் வளர்ப்பூடகத்துடன் சேர்க்கப்பட்டு வாசனையின் மூலமாக பிரட்டானோமைசசை அடையாளம் காண்பதற்கான நேர்மறை முடிவுகளைத் தருகிறது.  
:
# ஜிப்ரால்டர் சர்வதேச விமான நிலையம்

**ஜிப்ரால்டர் பன்னாட்டு வானூர்தி நிலையம்** அல்லது **ஜிப்ரால்டர் சர்வதேச விமான நிலையம்** அல்லது **நார்த் ஃப்ரண்ட் வானூர்தி நிலையம்** (வடக்கு முனை வானூர்தி நிலையம்) (IATA: GIB, ICAO: LXGB) என்பது பிரித்தானிய கடல் கடந்த ஆள்புலங்களுள் ஒன்றான ஜிப்ரால்டரில் சேவை செய்யும் குடிசார் வானூர்தி நிலையமாகும். அவாப (RAF) ஜிப்ரால்டர் என்று வழங்கப்படும் இதன் வானூர்தி ஓடுபாதை அரச வான் படையின் பயன்பாட்டுக்கென உள்ளது. இது ஐக்கிய இராச்சியத்தின் பாதுகாப்பு அமைச்சுக்குச் சொந்தமானது. குடிசார் வினைஞர்களால் இயக்கப்படும் முனையத்தைக் குடிசார் வானூர்திச்சேவை வழங்குநர்கள் பயன்படுத்துகின்றனர். நாட்டு வானூர்திப் போக்குவரத்துச் சேவைகள் நிறுவனம் (NATS) இதன் வானூர்தி வழிநடத்துதல் சேவைகளை வழங்குவதற்கான ஒப்பந்தந்தைப் பெற்றுள்ளது.  
இந்தப் பன்னாட்டு வானூர்தி நிலையம், 2022-ஆம் ஆண்டில், 4,46,187 பயணிகள் மற்றும் 121 டன் சரக்குகளை 3,868 வானூர்தி இயக்கங்கள் மூலம் கையாண்டது. ஸ்பெயினுடனான நிலப்பகுதி நோக்கிச் செல்லும் முதன்மைப் பாதையான வின்ஸ்டன் சர்ச்சில் நிழற்சாலை, வானூர்தி ஓடுபாதையைப் பிரிக்கிறது. இதனால் ஒவ்வொரு முறையும் ஒரு வானூர்தி புறப்படும் போது சாலை மூடப்படவேண்டியுள்ளது. ஜிப்ரால்ட்டர் விரிகுடாவுக்கும் அங்கிருக்கும் பாறைகளுக்கும் பக்கவாட்டில் வலுவான காற்று வீசுவதால் குளிர்காலங்களில் வானூர்தியைத் தரையிறக்குவது கடினமாக இருக்கிறது. எனவே, அமெரிக்கத் தொலைக்காட்சி நிறுவனமான ஹிஸ்டரி சேனல் அதன் *மிகக் கடுமுனைப்பான வானிலையங்கள்* பட்டியலில் இந்த வானிலையத்துக்கு ஐந்தாவது இடத்தை வழங்கியது.
# ஜிப்ரால்டர் சர்வதேச விமான நிலையம்

## வரலாறு

ஜிப்ரால்டரைப் பிற ஐபீரிய தீபகற்பத்தோடு இணைக்கும் நிலச்சந்தியில் இந்த வானூர்தி நிலையம் அமைந்துள்ளது. வானூர்தி நிலையம் அமைந்துள்ள நிலப்பகுதி உத்ரெக்ட் உடன்பாட்டின்படி விட்டுக்கொடுக்கப்பட்டதா என்பதில் ஸ்பெயினுக்கும் பிரிட்டனுக்கும் இடையே பூசல் உள்ளது. இந்நிலப்பகுதி கைப்பற்றப்படவில்லை எனக் கூறி, இங்குள்ள பிரிட்டானிய நிர்வாகத்தை ஸ்பெயின் ஏற்கவில்லை. பின்னர், 02 திசம்பர் 1987-இல் பிரிட்டனும் ஸ்பெயினும் இந்த வானூர்தி நிலையத்தைக் குடிசார் பயன்களுக்கு மட்டும் பயன்படுத்த ஒப்பந்தம் செய்துகொண்டன. இருப்பினும் 1988-ஆம் ஆண்டு ஜோ பொஸ்ஸானோ தலைமையிலான ஜிப்ரால்ட்டர் அரசு இந்த ஒப்பந்தத்தை மறித்தது. இதன் விளைவாக, அந்த ஒப்பந்தம் முழுவதுமாக நடைமுறைப்படுத்தப்படவில்லை.
# ஜிப்ரால்டர் சர்வதேச விமான நிலையம்

## முனையம்

ஜிப்ரால்டர் பன்னாட்டு வானூர்தி நிலையத்தில் ஒரு முனையம் உள்ளது.  
பழைய முனையம் 1939-ஆம் ஆண்டு கட்டப்பட்டு 1990-களில் புதுப்பிக்கப்பட்டது. 20,000 ச.மீ பரப்பளவு கொண்டிருந்த அந்த முனையம் இந்த வானூர்தி நிலையத்தைப் பயன்படுத்தும் பயணிகளின் எண்ணிக்கைக்குப் போதுமானதாக இல்லை. எனவே, புதிய முனையத்துக்கான திட்டம் 2007-ஆம் ஆண்டு வகுக்கப்பட்டது. 2009-ஆம் ஆண்டு கட்டுமானப்பணி தொடங்கி 2011-ஆம் ஆண்டு நிறைவுற்றது.  
புதிய முனையத்தின் முதற்பிரிவு 26 நவம்பர் 2011-இல் பயணிகள் வருகைகளுக்கு மட்டும் செயல்படத்தொடங்கியது. 26 செப்டம்பர் 2012-இல் இரண்டாம் பிரிவும் திறக்கப்பட்டு பயணிகள் புறப்பாடுகளுக்கும் செயல்படத்தொடங்கியது. புதிய முனையத்தின் பரப்பளவு 35,000 ச.மீ ஆகும். பழைய முனையம் 2014-ஆம் ஆண்டு பிப்ரவரியில் இடிக்கப்பட்டது.
# அடர்த்தியான கணம்

X என்பது இடவியல்வெளி என்க. A என்பது அதன் உட்கணம் என்க. X-இல் அமைந்துள்ள ஒவ்வொரு புள்ளி (x) உம் உட்கணம் A இல் அல்லது A-ன் எல்லைப் புள்ளியாகவோ அமைந்தால் 'A' என்பது X-ல் **அடர்த்தியான கணம்** (*Dense set*) எனப்படும். அதாவது, X- இல் அமைந்துள்ள ஒவ்வொரு புள்ளியும் 'A' -லோ அல்லது A-ன் உறுப்புகளுக்கு மிக நெருக்கமாகவோ அமையும். உதாரணமாக ஒவ்வொரு மெய்யெண்ணும் ஒரு விகிதமுறு எண்ணாகவோ அல்லது அவைகளுக்கு நெருக்கமாகவோ அமையும்.
# அடர்த்தியான கணம்

## மெட்ரிக் வெளியில் அடர்த்தியான கணம்

X என்பது மெட்ரி வெளி எனில், A- ன் அடைப்பு (closure) Ā என்பது கணம் A மற்றும் 'A'-ன் எல்லைப் புள்ளிகளின் சேர்ப்பு ஆகும்.
அதாவது
:<math>\overline{A} = A \cup \{ \lim_n a_n : \forall n \ge 0, \ a_n \in A \}</math>
எனவே,
:<math>\overline{A} = X</math> எனில் A என்பது X இல் உள்ள அடர்த்தியான கணமாகும்.  
- <math>\displaystyle A \;\subseteq\; \{ \lim_n a_n:\, \forall n \;\ge\; 0,\, \ a_n \in A \}</math>
- <math>\displaystyle \{U_n\}</math> என்பது அடர்த்தியான திறந்தவெளிகணம் எனில்<math>\displaystyle \bigcap^{\infty}_{n=1} U_n</math> என்பதும் அடர்த்தியான கணம்.
# அடர்த்தியான கணம்

## எடுத்துக்காட்டுகள்

1. விகிதமுறு எண்களின் கணம், மெய்யெண்களின் எண்ணிடத்தக்க அடர்த்தியான உட்கணமாகும்.
1. விகிதமுறா எண்களின் கணம், மெய்யெண்களின் அடர்த்தியான உட்கணமாகும்.
# அடர்த்தியான கணம்

## பண்புகள்

- ஒவ்வொரு இடவியல் கணமும் தனக்குத்தானே ஒரு அடர்த்தியான உட்கணமாகும்.
- அடர்த்தித்தன்மை ஒரு கடப்பு உறவு:
:இடவியல் வெளி *X* இல் என்றமைந்த மூன்று உட்கணங்கள் *A*, *B* *C* என்க. *A* கணமானது *B* இல் அடர்த்தியானதாகவும், *B* கணமானது *C* இல் அடர்த்தியானது எனில், *A* ஆனது *C* இலும் அடர்த்தியானதாக இருக்கும்.
# கவனக்குலைவு (உளவியல்)

**கவனக் குலைவு அல்லது கவனச்சிதறல்** (Distraction) என்பது ஒரு தனிநபரின் அல்லது குழுவின் கவனத்தை விரும்பிய இடத்திலிருந்து திசைதிருப்புவதன் மூலம் விரும்பிய தகவலின் வரவேற்பைத் தடுக்கும் அல்லது குறைக்கும் செயல்முறையாகும். கவனம் செலுத்தும் திறன் இல்லாமை; கவனம் செலுத்தும் பொருளில் ஆர்வமின்மை; அல்லது கவனம் செலுத்தும் பொருளை விட வேறு ஏதேனும் பொருளில் மிகுந்த தீவிரம், புதுமை அல்லது கவர்ச்சி ஆகியன கவனச் சிதறல் ஏற்படக் காரணமாக அமைகின்றன. கவனச்சிதறல்கள் வெளிப்புற மூலங்கள் மற்றும் உள் மூலங்கள் இரண்டிலிருந்தும் ஏற்படுகின்றன. வெளிப்புற கவனச்சிதறல்களில் காட்சி தூண்டுதல்கள், சமூக தொடர்புகள், இசை, குறுஞ்செய்திகள் மற்றும் தொலைபேசி அழைப்புகள் போன்ற காரணிகள் அடங்கும். பசி, சோர்வு, நோய், கவலை, பகல் கனவு போன்ற உள் கவனச்சிதறல்களாகும். வெளிப்புற மற்றும் உள் கவனச்சிதறல்கள் கவனம் தடைபடுவதில் பங்களிக்கின்றன.
# மகரந்தச் சேர்க்கை

மகரந்தத்தூள்களை எடுக்கும் காட்சி]]
**மகரந்தச்சேர்க்கை** (*pollination*) என்பது, கருக்கட்டல் செயல்முறைக்காகவும், பாலியல் இனப்பெருக்கத்திற்காகவும் மகரந்தத்தூள்கள் ஒரு தாவரத்தில் இருந்து இன்னொன்றுக்கு எடுத்துச் செல்லப்படுவதற்கான ஒரு வழிமுறை ஆகும். மகரந்தத்தூள் ஆண் பாலணுக்களையும், சூல்கள் பெண் பாலணுக்களையும் கொண்டுள்ளன. வித்துமூடியிலித் தாவரங்களில் மகரந்தத் தூள்கள் நேரடியாகவே சூல்கள் மீது இடப்படுகின்றன. வித்துத் தாவரங்களின் பூக்களில் உள்ள சூல்முடியே சூல் வித்திலைகளின் ஏற்கும் பகுதியாகும். வித்துமூடியிலிச் சூல்களில் ஏற்கும் பகுதி சூல்துளை எனப்படுகின்றது. பூக்கும் தாவரங்களின் இனப்பெருக்கத்தில், மகரந்தச் சேர்க்கை ஒரு முக்கிய படி ஆகும். இவ்வகை இனப்பெருக்கத்தின் மூலம் மரபியல் பல்வகைமைத் தன்மை கொண்ட தாவரங்கள் உருவாகின்றன.  
மகரந்தச் சேர்க்கை பற்றிய ஆய்வு தாவரவியல், தோட்டக்கலை, பூச்சியியல், சூழலியல் போன்ற பல்வேறு துறைகளை ஒன்றிணைக்கின்றது. மகரந்தச் சேர்க்கையை, பூக்களுக்கும், மகரந்தக்காவிகளுக்கும் இடையிலான இடைவினையாகக் கொண்டு முதலில் ஆய்வு செய்தவர் 18 ஆம் நூற்றாண்டைச் சேர்ந்த கிறித்தியன் கொன்றாட் இசுப்பிரெங்கெல் என்பவராவார். மகரந்தச் சேர்க்கையின் விளைவான கருக்கட்டல் மூலம் உருவாகும் "காய்த்தல்" தோட்டக்கலையிலும், வேளாண்மையிலும் முக்கியமான ஒன்றாகும்.
# மகரந்தச் சேர்க்கை

## வகைகள்

### மகரந்தச் சேர்க்கைக்கான காவி/ஊடகம்

மகரந்தச் சேர்க்கை நடைபெறுவதற்குத் தேவையான ஊடகத்தை அல்லது காவியைப் பொறுத்து, இது வகைப்படுத்தப்படலாம்.
# மகரந்தச் சேர்க்கை

## வகைகள்

### மகரந்தச் சேர்க்கைக்கான காவி/ஊடகம்

#### உயிருள்ள ஊடகம்

அனேகமாக, கிட்டத்தட்ட 80% மான மகரந்தச் சேர்க்கைக்கு ஓர் உயிருள்ள காவி அல்லது உயிரினம் பயன்படுவதாக நம்பப்படுகின்றது. அதாவது ஆண் பாலணுக்களான மகரந்த மணிகளை, பெண் பாலணுக்களான சூல் வித்திலைகளுக்குக் கொண்டு செல்வதில் வேறொரு உயிரினம் பயன்படுகின்றது. அப்படியான காவிகளைக் கவர பூக்கள் விசேடமான இயல்புகளைக் கொண்டுள்ளன. காவிகளைக் கவரும் விதமாக அவை அழகான கவர்ச்சிகரமான பூவிதழ்களைக் கொண்டிருக்கும். நறுமணம், மற்றும் அவற்றிற்கான உணவான தேன் என்பவற்றைக் கொண்டிருக்கும். பூக்களில் உணவுண்ணும்போது, அல்லது இனவிருத்திக்கான செயலில் ஈடுபடும்போது, அல்லது எதிரிகளில் இருந்து தம்மைப் பாதுகாத்துக் கொள்வதற்கான இடமாக பூவைப் பயன்படுத்தும்போது, இவை பூக்களில் மகரந்தச் சேர்க்கை நிகழ உதவுகின்றன.  
இயற்கையில் கிட்டத்தட்ட 200,000 வகையான விலங்கு மகரந்தக்காவிகள் இருக்கின்றன. அவற்றில் அனேகமானவை பூச்சியினங்களாகும். எறும்பு, வண்டு, தேனீ, குளவி (wasp), பட்டாம்பூச்சி, அந்துப்பூச்சி (moth), இருசிறகிப் பூச்சிகள் என்பன காவிகளாகத் தொழிற்படும் பூச்சி இனங்கள் ஆகும். பறவைகளும், வௌவாலும் மகரந்தச் சேர்க்கையில் காவியாகத் தொழிற்படும் சில முதுகெலும்பிகளாகும். மனிதர்களும் மகரந்தச் சேர்க்கையில் உதவுகின்றனர். பூக்களைத் தொடும்போது அவர்கள் தம்மை அறியாமலே கூட மகரந்தத்தைக் காவ முடியும். சில சமயம் தெரிந்தே, செயற்கையான மகரந்தச் சேர்க்கை முறையில் செயல்பட முடியும்.
# மகரந்தச் சேர்க்கை

## வகைகள்

### மகரந்தச் சேர்க்கைக்கான காவி/ஊடகம்

#### உயிரற்ற ஊடகம்

வேறு எந்தவொரு உயிரினத்தின் துணையுமின்றி மகரந்தச் சேர்க்கை நடைபெறலாம். 10% மான பூக்கும் தாவரங்களில் மட்டுமே வேறு விலங்குகளின் உதவியின்றி மகரந்தச் சேர்க்கை நிகழ்வதாக அறியப்படுகின்றது. தன் மகரந்தச் சேர்க்கை நிகழும் தாவரங்களில், பொதுவாக, ஒரே பூவில் மகரந்தக்கேசரமும் (stamen), சூல்வித்திலையும் (carpel) காணப்படும். இது பொதுவாக தற்கருக்கட்டலுக்குட்படும் தாவரங்களைக் கொண்ட இனமாக இருக்கும். மகரந்தக் கேசரத்தில் இருக்கும் மகரந்தம், நேரடியாகவே சூல்வித்திலையில் இருக்கும் ஒட்டும் தன்மை கொண்ட சூல்முடி (அல்லது குறி அல்லது சூல்மூடி) (Stigma) யில் தொடர்பு கொண்டு, தொடர்ந்த கருக்கட்டல் செயல்முறையில் ஈடுபடும். சில அவரை இனத் தாவரங்கள், புல் வகைத் தாவரங்கள், ஓர்கிட் வகைத் தாவரங்கள் இவ்வாறான தன் மகரந்தச் சேர்க்கை செய்யும் தாவரங்களாக இருக்கும். இவற்றின் பூக்கள் சில சமயம் பூவிதழ்களாக் மூடப்பட்ட ஆண், பெண் பாலுறுப்புகளைக் கொண்டிருக்கும்.  
தொடர்ந்து தன் மகரந்தச் சேர்க்கைக்கு உட்படும் தாவர இனங்களில் வேறுபாடுகள் தோன்றுவதற்கான சந்தர்ப்பங்கள் குறைவாகவும், அவை வீரியம் குறைந்தவையாகவும் வர நேரிடலாம்.
# மகரந்தச் சேர்க்கை

## வகைகள்

### மகரந்தச் சேர்க்கைக்கான காவி/ஊடகம்

#### அயல் மகரந்தச் சேர்க்கை

ஒரு தாவரத்தில் இருக்கும் சூல்வித்தானது, வேறொரு தாவரத்தில் இருந்து பெறப்படும் மகரந்தத்தால் கருக்கட்டப்படுமாயின் அது **அயல் மகரந்தச்சேர்க்கை** எனப்படும். இந்த பொறிமுறைக்கு ஒரு பூவிலிருந்து, இன்னொரு பூவுக்கு மகரந்தம் எடுத்துச் செல்லப்பட வேண்டுமாதலால் காவிகளின் தேவை அவசியமாகின்றது. அனேகமான தாவரங்கள் அயன் மகரந்தச் சேர்க்கைக்கு உட்படுவதனால் தாவர மரபியல் வேறுபாடுடைய இனங்கள் உருவாக முடிகின்றது. இவ்வகையான தாவரங்களில் பெண் பூக்கள் ஒரு தனியனிலும், ஆண் பூக்கள் வேறொரு தனியனிலும் இருப்பதுண்டு. ஒரே தாவரத்தில் இரு பகுதிகளும் இருக்குமாயின், சில சமயம், சூல்வித்து முதிர்ச்சியடைந்து மகரந்தத்தை ஏற்கும் தன்மையடைய முன்பாகவே மகரந்தம் முதிர்ச்சியுற்று விழுந்து விடுவதுண்டு. உருவவியல் காரணிகளும் தன் மகரந்தச் சேர்க்கையை நடைபெற விடாமல் தடுக்கக் கூடும். சூல்முடியானது மகரந்தக்கேசரத்தின் உயரத்தை விட அதிகமாக இருப்பின், மகரந்தச் சேர்க்கைக்கு, வேறொரு காரணியின் தேவை ஏற்பட்டு, அதன் காரணமாக அயன் மகரந்தச் சேர்க்கை நிகழும் வாய்ப்பு அதிகரிக்கும். அயல் மகரந்தசேர்க்கை நடைபெற புறக்காரணிகளான விலங்குகள், பூச்சிகள், காற்று, நீர் ஆகியவை உதவுகிறன்றன.  
;வகைகள்
1. காற்று வழி--- அனிமோஃபிலி
1. விலங்கு வழி--- சூஃபிலி
1. பூச்சி வழி--- என்டமோஃபிலி
1. பறவை வழி--- ஆர்னித்தோஃபிலி
1. நீரின் வழி---- ஹைட்ரோஃபிலி
# இருநைட்ரசன் இருபுளோரைடு

**இருநைட்ரசன் இருபுளோரைடு** *(Dinitrogen difluoride)* என்பது N<sub>2</sub>F<sub>2</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். டைநைட்ரசன் டைபுளோரைடு என்ற பெயரால் அழைக்கப்படுகிறது. அறை வெப்பநிலையில் டைநைட்ரசன் டைபுளோரைடு ஒரு வாயுவாகக் காணப்படுகிறது. 1952 ஆம் ஆண்டில் அசைடு (N3F) சேர்மத்தின் வெப்பச் சிதைவு விளைபொருளாக இது அடையாளம் காணப்பட்டது. F−N=N−F என்ற மூலக்கூற்று கட்டமைப்புடன் உள்ள இருநைட்ரசன் இருபுளோரைடு ஒருபக்க மற்றும் மாறுபக்க மாற்றிய வடிவங்கள் இரண்டிலும் காணப்படுகின்றது.
# இருநைட்ரசன் இருபுளோரைடு

## மாற்றமைப்புகள்

ஒருபக்க மாற்றிய அமைப்பு C2v சீரொழுங்கிலும், மாறுபக்க மாற்றிய அமைப்பு C2h சீரொழுங்கு அமைப்பிலும் உள்ளன. இவ்விரண்டு மாற்றியன்களையும் ஒன்றிலிருந்து மற்றொன்றாக இடைமாற்றம் செய்யலாம். ஆனால் இவற்றை தாழ்வெப்பநிலை பகுதிப்பிரித்தலால் மட்டுமே பிரிக்கமுடியும். மாறுபக்க வடிவம் வெப்பவியல் படி குறைவான நிலைப்புத்தன்மை கொண்டவையாகும். ஆனால் கண்ணாடிப் பாத்திரங்களில் இவற்றை சேகரிக்கலாம். ஒருபக்க வடிவமைப்பு இருநைட்ரசன் இருபுளோரைடு இரு வார காலத்தில் கண்ணாடியைத் தாக்கி சிலிக்கான் டெட்ராபுளோரைடு மற்றும் நைட்ரசு ஆக்சைடுகளாக உருவாகின்றன.  
:2&nbsp;N<sub>2</sub>F<sub>2</sub> + SiO<sub>2</sub> → SiF<sub>4</sub> + 2&nbsp;N<sub>2</sub>O
# இருநைட்ரசன் இருபுளோரைடு

## தயாரிப்பு

இருநைட்ரசன் இருபுளோரைடு தயாரிக்கும் பல்வேறு முறைகளிலும் இருவகையான மாற்றிய வகைகளின் கலவையே உருவாகிறது. ஆனால் இவற்றைத் தனித்தனியாகவும் தயாரிக்க இயலும்.
என்–என் டைபுளோரோயூரியாவுடன் அடர் பொட்டாசியம் ஐதராக்சைடு சேர்த்து நீரிய நிலையில் இருநைட்ரசன் இருபுளோரைடு தயாரிக்கப்படுகிறது.இம்முறையில் 40% அதிகமாக மூன்று மடங்கு மாறுபக்க மாற்றியன் உருவாகிறது டைபுளோரமீன் பொட்டாசியம் புளோரைடுடன் (அல்லது ருபீடியம் புளோரைடு அல்லது சீசியம் புளோரைடுடன்) சேர்ந்து நிலைப்புத்தன்மை இல்லாத திண்மமாக உருவாகிறது. பின்னர் இது சிதைவடைந்து டைநைட்ரசன் டைபுளோரைடாக உருவாகிறது .
# இருநைட்ரசன் இருபுளோரைடு

## வினைகள்

டைநைட்ரசன் டைபுளோரைடின் ஒருபக்க மாற்றியன், ஆண்டிமனி பென்டாபுளோரைடு போன்ற வலிமையான புளோரைடு அயனி ஏற்பிகளுடன் வினைபுரிந்து N2F+ நேர்மின் அயனியாக மாறுகிறது.  
N2F2 + SbF5 → N2F+[SbF6]−N2F+  
நேர்மின் அயனியின் திண்மநிலையில் N=N மற்றும் N−F பிணைப்புகளின் பிணைப்பு இடைவெளி முறையே 1.089(9) மற்றும் 1.257(8) Å ஆகும்.
# இந்திரகாளி

**இந்திரகாளி** (*Indirakali*) என்பது தமிழிலுள்ள பாட்டியல் நூல்களுள் பழமையானதாகிய பன்னிரு பாட்டியல் என்னும் நூல் இந்திரகாளியம் என்னும் பாட்டியல் நூலினைச் சுட்டி அதிலிருந்து பல நூற்பாக்களைத் தொகுத்துள்ளது. வச்சணந்திமாலை என்னும் பாட்டியல் நூலின் உரை இந்திரகாளி என்னும் ஒரு பாட்டியல் நூலைக் குறிப்பிடுகிறது. நவநீதப்பாட்டியல் உரையும் இந்நூலைக் குறிப்பிட்டுள்ளது.
# இந்திரகாளி

## ஆசிரியர்

இலக்கண நூலிலும் இலக்கண உரைகளிலும் குறிப்பிடப்பட்டுள்ள இந்திரகாளியம், இந்திரகாளி எனப்படும் நூலைச் சேர்ந்தனவாக அமைந்துள்ள நூற்பாக்களின் இயல்பையும், பொருளமைதியையும் நன்கு ஆராய்வோர் இவ்விரு பெயர்களும் ஒருவர் செய்த பாட்டியல் நூலையே குறிக்கும் எனக் கருதுகின்றனர். இதன் ஆசிரியர் **இந்திரகாளியார்** எனப்படுவார். நவநீதப்பாட்டியல் உரையில் அமைந்துள்ள "இந்திரகாளியனார் உரைத்தபடி" என்னுந்தொடர்கொண்டு இந்நூலாசிரியர் இந்திரகாளியனார் என்று வழங்கப்பட்டமையினை உணரலாம். இந்நூல் இப்பொழுது கிடைக்கவில்லை.
# இந்திரகாளி

## சிறப்பு

பன்னிரு பாட்டியலில் 34 நூற்பாக்களும், வெண்பாப் பாட்டியல் உரையில் 6 நூற்பாக்களும், நவநீதப் பாட்டியல் உரையில் 5 நூற்பாக்களும் இடம்பெற்றுள்ளன. அடியார்க்கு நல்லார் குறிப்பிடும் குறிப்பிடும் இந்திரகாளியமும் இந்நூலும் வேறெனக் கருதுவோர் இந்நூலாசிரியர் சமணம் என்று கூறுகின்றனர். தமிழில் பாட்டியல் நூல்கள் தோற்றங்கொண்டபின் அவை இரு பிரிவுகளாகப் பிரிந்த மையலாயின. அவற்றுள் ஒரு பிரிவு அகத்தியர் நெறி என்றும், மற்றொரு பிரிவு இந்திரகாளியார் நெும் வழங்கப்பட்டன.  
நவநீதப் பாட்டியல், சிதம்பரப்பாட்டியல் ஆகிய பாட்டியல் நூல்கள் அகத்தியர் நெறியையும், வச்சணந்திமாலை இந்திரகாளியார் நெறியையும் பின்பற்றி அமைந்தன. இந்நூல் பாட்டியல் நூல்கள் வரிசையில் முற்பட்டதன்றாயினும், பாட்டியலில் ஒரு புதிய நெறியைத் தோற்றுவித்து, அந்நெறியில் வச்சணந்திமாலை என்னும் பிறிதொரு பாட்டியல் நூல் வழிநூலாகத் தோன்றுவதற்குக் காரணமாக விளங்கியுள்ளது. இந்நூலாசிரியர் பெயரிலுள்ள இந்திரர் என்னும் பெயர் கொண்டும், இந்நூல் வச்சணந்தி மாலை என்னும் நூலுக்கு முதல் நூலாக இருப்பதுகொண்டும் இவர் சமணராவார் என்று சிலர் கருதுகின்றனர். அடியார்க்கு நல்லார் குறிப்பிடும் இந்திரகாளியமும் இந்நூலும் ஒருவரே செய்தன எனக் கருதுவோர் இவற்றின் ஆசிரியர் சமணர் என்னும் கருத்தை உடன்படாமல், இவர் வைதிக நெறியினராவார் என்று கருதுகின்றனர். யாமளேந்திரர் என்னும் பெயர் இந்திரயாமளர் என்னும் தொடர் முன் பின்னாக மாறி அமைந்தது என்றும், இச்சொல்லின் தமிழ்வடிவமே இந்திரகாளி என்பதாகுமென்றும், யாமளை காளியின் பெயர்களுள் ஒன்றாகும் என்றும், இத்தமிழ்ப் பெயரால் நூல் இந்திரகாளி எனப்பட்டது என்றும் கூறுகின்றனர். இந்நூல் கி.பி. 9ஆம் நூற்றாண்டில் தோன்றியது என்று கருதப்படுகிறது.
# இராயப்பன்பட்டி

**இராயப்பன்பட்டி** (*Rayappanpatty*) என்ற ஊர் தமிழ்நாட்டின், தேனி மாவட்டம் கம்பம் பள்ளத்தாக்கில் அமைந்துள்ள ஒரு பெரிய கிராமமாகும். இராயப்பன்பட்டி முன்பு மதுரை மாவட்டத்தில் இருந்து, பின்பு மாவட்டம் பிரிக்கப்பட்டதனால் தேனி மாவட்டத்திற்கு வந்தது. இக்கிராமம் உத்தமபாளையம் வட்டத்துக்கு உட்பட்டது. அஞ்சல் குறியீடு 625526
# இராயப்பன்பட்டி

## புவியியல் அமைப்பு

இவ்வூரை ஒட்டிய மேற்குத் தொடர்ச்சி மலைகளில் தேயிலை, ஏலக்காய், மிளகு போன்ற பயிர்கள் பயிரிடப்படுகிறன. இது மூவாயிரம் குடும்பங்களும் முப்பதினாயிரம் மக்கள்தொகையையும் கொண்டது. இராயப்பன்பட்டி கடல் மட்டத்திலிருந்து 1250 அடி உயரத்தில் உள்ளது. இவ்வூர் மதுரையில் இருந்து 100 கி.மீ தூரத்திலும், தேனியிலிருந்து 35 கி.மீ தூரத்திலும், உத்தமபாளையத்திலிருந்து 5 கி.மீ. தொலைவிலும், மாநிலத் தலைநகரமான சென்னையில் இருந்து 566 கி.மீ. தொலைவிலும் அமைந்துள்ளது.
# இராயப்பன்பட்டி

## வழிபாட்டுத்தலங்கள்

- புனித பனிமய அன்னை ஆலயம்
# டபுள்யு-டி 40

**டபுள்யு-டி 40** (ஆங்:WD-40) ஒர் ஊடுருவும் எண்ணெய் மற்றும் நீர் நீக்கும் தெளிப்பானுக்கான வணிக முத்திரையின் பெயர் ஆகும். இந்த தெளிப்பானானது சான் டியாகோ, கலிபோர்னியாவில் உள்ள WD-40 நிறுவனத்தால் தயாரிக்கப்படுகிறது.]].
# டபுள்யு-டி 40

## வரலாறு

1953ல் கலிபோர்னியாவிலுள்ள ராக்கெட் கெமிக்கல் நிறுவனம் கண்டறிந்தது(பின்னர் டபுள்யு-டி 40 எனப் பெயர் மாற்றம் செய்யப்பட்டது) இதன் மூலக்கூறினை கண்டறிந்தவர் பற்றிய சரியான தகவல்கள் இல்லை. இதன் மூலக்கூறு இரகசியமாகவே இன்னும் வைக்கப்பட்டுள்ளது, காப்புரிமை பெறப்படவில்லை.
# டபுள்யு-டி 40

## பயன்பாடு

இந்த தெளிப்பானை நாள்பட்ட துருப்பட்ட திருக்கமுடியாத திருகு/மரையானிகளின் மீது தெளிக்கும்பொழுது, அதன் துருக்களை நெகிழச்செய்து எளிதாக திருக்கி கழட்ட வழி செய்கிறது. இது வீடுகள் மற்றும் தொழிலகங்களில் பயன்படுகிறது.
# விக்கிப்பீடியா:ஆலமரத்தடி/தொகுப்பு109

## விக்கிக்கோப்பை முடிவுகள்

தமிழ் விக்கிப்பீடியாவின் 2017 ஆம் ஆண்டிற்கான விக்கிக்கோப்பை இனிதே நிறைவடந்தது. அதற்கான முடிவுகளை **இங்கே** காணலாம். பங்குபற்றிய அனைவருக்க்கும் நன்றிகள்!--ஸ்ரீஹீரன் (பேச்சு) 16:44, 2 மார்ச் 2017 (UTC)  
:வாழ்த்துகள் சிறீகீரன். நன்றாகத் திட்டமிட்டு சிறந்தமுறையில் முடித்து வைத்துள்ளீர்கள். தங்களுக்குத் தகுந்த ஒரு பதக்கத்தை விக்கி சமூகம் வழங்கும் என எதிர்பார்க்கிறேன்.--Kanags <sup>\உரையாடுக</sup> 01:25, 4 மார்ச் 2017 (UTC)  
:ஸ்ரீஹீரனை நம் விக்கிப்பீடியாவில் நிருவாகியாகப் பணிபுரிய பரிந்துரை செய்ய விரும்புகிறேன். கருத்துகளை எதிர்பார்க்கிறேன்.--நந்தகுமார் (பேச்சு) 02:03, 4 மார்ச் 2017 (UTC)  
::தற்போது வரை நிருவாகி தொடர்பான சில விடயங்கள் மேம்படுத்தலுக்குட்படாமல் உள்ளன. மேலும், எனக்கு மாற்றுக் கருத்துக்களும் உள்ளன. --Ant<font color="red">a</font>n<font color="red"><big>**O**</big></font> 07:23, 4 மார்ச் 2017 (UTC)  
:::Kanags, நந்தகுமார், அன்ரன் ஆகிய அனைவருக்கும் எனது நன்றிகள்! சிறியோனாகிய என்மீது காட்டும் கரிசினைக்கு மேலும் நன்றி! தமிழ் விக்கியில் நிருவாகி அணுக்கம் பெற விருப்பம். எனினும் அன்ரன் ஐயாவின் கருத்துக்கு நான் என்றும் மதிப்பளிப்பவன். அவரே விக்கியில் என் முன்னோடி! பதிப்புரிமை மீறலுக்கு எதிரானவராக இருக்கட்டும், வன்டலிச எதிர்ப்பாளராக இருக்கட்டும், புகைப்படக் கலைஞர், வடிவமைப்பாளராக இருக்கட்டும், ஏன் கலந்துரையாடுகின்ற போதும் நறுக்கென இருக்கும் தன்மை, என அனைத்திலும் அவரையே நான் பின்பற்றுகின்றேன். ஆனைக்கும் அடிசறுக்கும் என்பார்கள். நானோ பூனை. இந்தப்பூனைக்கு சறுக்கும் அடிகளை சரியாக சுட்டிக்காட்டினீர்களானால், அவற்றைத் திருத்திக்கொண்டு தமிழ் விக்கியின் வளர்ச்சியில் கை கோர்ப்பேன். சிறியோன் என் மீது அன்பு செலுத்தும் தங்கள் மூவருக்கும் என் நன்றிகள்! அன்ரன் ஐயாவின் மாற்றுக்கருத்துகள் அதாவது என் பலவீனங்களை கேட்பதற்காக எதிர்பார்த்துக்காத்திருக்கிறேன். நன்றி!--ஸ்ரீஹீரன் (பேச்சு) 09:08, 4 மார்ச் 2017 (UTC)  
::::புரிந்து கொள்ளலுக்கு நன்றி ஸ்ரீஹீரன். பின்பு உங்கள் பேச்சுப்பக்கத்தில் உரையாடுகிறேன். --Ant<font color="red">a</font>n<font color="red"><big>**O**</big></font> 09:21, 4 மார்ச் 2017 (UTC)  
:::::நன்றி! அன்ரன் ஐயா!--ஸ்ரீஹீரன் (பேச்சு) 09:30, 4 மார்ச் 2017 (UTC)
# விக்கிப்பீடியா:ஆலமரத்தடி/தொகுப்பு109

## முக்கிய அறிவிப்பு: விக்கிச் செயற்பாடுகள் தொடர்பான உரையாடல்களை விக்கியிலேயே மேற்கொள்ளல்

அண்மையில் சில ஆண்டுகளாக, பொதுவாக, தமிழ் விக்கிச் செயற்பாடுகள் பற்றி விக்கிக்கு வெளியே உரையாடும் போக்கு தென்படுகிறது. குறிப்பாக, ஒரு சில பயனர்களின் விக்கிப் பங்களிப்புகள் அல்லது ஒரு சில கட்டுரைகளின் விக்கித் திருத்தங்கள் பற்றிய உரையாடல்கள். இவ்வாறு உரையாடுவதால் தேவையற்ற புரிதல் பிழைகள், குழுவாகச் செயற்படும் அரசியல், மனக்குறைகள் நேரவே வாய்ப்பு அதிகம். உரையாடல்களில், முடிவுகளில் வெளிப்படைத் தன்மை இல்லாத போது நாம் ஒருவர் மீது ஒருவர் கொள்ளும் நம்பிக்கையும் திட்டத்தின் செயற்பாடுகள் மேல் கொள்ளும் நம்பிக்கையும் குறையும். ஆனால், விக்கி வெற்றிகரமாகச் செயற்படுவதன் ஆதாரமே இந்த வெளிப்படைத் தன்மை தான்.  
இத்தகயை சுழலில் சிக்கி ஒற்றுமையும் வலுவும் அற்றுப் போன பல விக்கிச்சமூகங்கள் உள்ளன. தமிழ் விக்கிப்பீடியாவின் தொடக்கக் காலங்களில் இவ்வாறான செயற்பாடுகளைக் கவனமாகத் தவிர்த்து வந்திருக்கிறோம். அதனைப் பெருமையாகப் பல இடங்களில் குறிப்பிடவும் செய்திருக்கிறேன். தொடர்ந்து இச்சூழலைப் பேண வேண்டுகிறேன். முகநூல், வாட்சாப்பு என்று பெருகி வரும் நுட்பங்களும் நாம் ஒருவருக்கு ஒருவர் அறிமுகமாகி அடிக்கடி நேரிலும் தொலைப்பேசியிலும் பேசுவது கூட இதற்குக் காரணமாக இருக்கலாம். ஆனால், இவ்வாறான சந்திப்புகளில் பொதுவாக உரையாடி நட்பை வளர்ப்பதே சிறப்பு. திட்டத்தின் செயற்பாடுகள் பற்றி பேச்சு திரும்பினால், அவற்றை விக்கிப்பீடியாவிலேயே வெளிப்படையாக மேற்கொள்ள வேண்டிய தேவை பற்றி நினைவூட்டுங்கள். நன்றி. --இரவி (பேச்சு) 14:57, 5 மார்ச் 2017 (UTC)
:--நந்தகுமார் (பேச்சு) 15:00, 5 மார்ச் 2017 (UTC)
:--ஸ்ரீஹீரன் (பேச்சு) 15:27, 5 மார்ச் 2017 (UTC)
:--
# விக்கிப்பீடியா:ஆலமரத்தடி/தொகுப்பு109

## செயற்திட்டம் - இலங்கையின் கிழக்கு-வடக்கு-மலையக தொழிற்கலைகளை பல்லூடக முறையில் ஆவணப்படுத்தல்

தமிழ் விக்கிப்பீடியா தமிழ் மொழியின், தமிழ்ச் பேசும் சமூகங்களின் அறிவுத் தளங்களை பதிவு செய்வதில் ஒரு முன்னோடிக் களமாக திகழ்ந்து வந்துள்ளது, வருகின்றது. தமிழ் பேசும் சமூகங்கள் தொடர்பான பல்வேறு தகவல்களை நாம் தொகுத்து வருகிறோம். ஆனால் சில முக்கியமான அறிவுத் தொகுதிகளைப் பதிவு செய்வதில் தடைகள் உள்ளன. போதிய உசாத்துணை வளங்கள் இல்லாமை, முன் எடுத்துக்காட்டுக்கள் இல்லாமை, இணைய இணைப்பு இல்லாமை, ஈடுபாடு கொண்ட பயனர்கள் இல்லாமை என்று பல்வேறு காரணங்கள் தடைகளாக உள்ளன. இவ்வாறு போதிய கவனிப்புப் பெறாத துறைகளில் ஒன்றாக மரபுசார் தொழிற்கலைகளும், அவைகளைப் பற்றிய அறிவுத் தளங்களும் உள்ளன. இதை நிவர்த்தி செய்யும் வகையில் விக்கியூடக நிறுவனத்தில் ஒரு முன்மொழிவினை முன்வைத்துள்ளோம். இந்த முன்மொழிவு தமிழ் விக்கி தன்னார்வலர்களாலும், நூலக நிறுவன பங்களிப்பாளர்களாலும், இதர அமைப்புகளின் ஆதரவோடும் முன்னெடுக்கும் வண்ணம் வடிவமைக்கப்பட்டு வருகின்றனது. அந்த முன்மொழிவு ஒரு வரைவு மட்டுமே. அந்த முன்மொழிவினை மேம்படுத்த, அந்தச் செயற்திட்டத்தில் பங்ககெடுக்க உங்களை வரவேற்கிறோம்.  
தமிழ் விக்கிப்பீடியா/ஊடகங்களில் பயிற்சிப் பட்டறை, நிகழ்வுகளில் அறிமுகப்படுத்தல், கட்டுரைப் போட்டி, ஊடகப் போட்டி, தொகுத்தல் போட்டி, நிகழ்வுகள், சந்திப்புக்கள் போன்ற முன்னெடுப்புக்கள் முன்னெடுக்கப்பட்டு வருகின்றன. இவை அறிமுகப்படுத்தல், உள்ளடக்க விரிவாக்கம், புதிய பயனர்களைச் சேர்த்தல், இணையத்துக்கு அப்பாலான தொடர்பாடல் (Outreach), விக்கிச் சமூகக் கட்டமைப்பைப் பலப்படுத்தல் ஆகியவற்றை முதன்மை நோக்கங்களாகக் கொண்டு செயற்படுத்தப்படுகின்றன. நூலக நிறுவனத்துடன் 2006 இலேயே சில கூட்டுச் செயற்பாடுகள் முன்னெடுக்கப்பட்டாலும், நாட்டுடைமையாக்கப்பட்ட படைப்புக்களை விக்கிமூலத்துக்கும், விக்கிசனரிக்கும் கொண்டுவரும் செயற்திட்டமே தமிழ் விக்கியூடகத்தின் முதலாவது முறையான கூட்டுச் செயற்பாடு (partnership) எனலாம்.  
இந்தச் செயற்திட்டம் மேற்கண்ட பரிணாமங்களின் புதிய முனையாக, முன்னெடுப்பாக முன்வைக்கப்படுகின்றது.
- முதலாவதாக இது வெளிக்களத்தில் தொடர்சியான களச் செயற்பாடுகளைக் (sustained on the ground outreach activities) கொண்டு இருக்கும். குறிப்பாக தமிழ் விக்கியர்கள் அரிதாக உள்ள மலையகம், கிழக்கிலங்கை, வன்னி, மன்னார் போன்ற இடங்களைக் குறிவைத்து.
- இரண்டாவதாக தமிழ்ச் சூழலில் GLAM (https://en.wikipedia.org/wiki/Wikipedia:GLAM) மற்றும் மரபுரிமைச் செயற்திட்டங்களை (https://meta.wikimedia.org/wiki/Connected_Open_Heritage) முன்னெடுப்பது சிக்கல்களும், தடைகளும் மிகுந்தது. எம்மிடம் பலமான நூலக, ஆவணக, அருங்காட்சியகக் கட்டமைப்புக்கள் இல்லாமை இதற்கு ஒரு முக்கிய தடை ஆகும். ஆனால் அந்தக் களங்களை விக்கிக்கும், இணையத்துக்கும் கொண்டுவரும் தேவை மிகையாகவே இருக்கின்றது. அந்தக் களங்களை தமிழ் விக்கியூடகங்களுக்கு கொண்டுவரும் செயற்திட்டமாக இது அமையும்.
- மூன்றாவதாக இது இலங்கையில் ஒரு நிறுவனத்துடனான, குறிப்பாக வேரடி அமைப்புக்களின் ஒன்றான நூலக நிறுவனத்துடனான ஒரு கூட்டுச் செயற்திடமாக அமையும்.  
உங்கள் கருத்துக்களையும், ஆதரவையும், பங்களிப்பையும் இந்தச் செயற்திட்டத்துக்கு *<big>'விக்கிப்பீடியா:இலங்கையின் கிழக்கு-வடக்கு-மலையக தொழிற்கலைகளை பல்லூடக முறையில் ஆவணப்படுத்தல்</big>*' நல்கவும். நன்றி.  
--Natkeeran (பேச்சு) 02:38, 9 மார்ச் 2017 (UTC)
# விக்கிப்பீடியா:ஆலமரத்தடி/தொகுப்பு109

## Overview #2 of updates on Wikimedia movement strategy process

<div lang="en" dir="ltr">
*Note: Apologies for cross-posting and sending in English. This message is available for translation on Meta-Wiki.*  
As we mentioned last month, the Wikimedia movement is beginning a movement-wide strategy discussion, a process which will run throughout 2017. This movement strategy discussion will focus on the future of our movement: where we want to go together, and what we want to achieve.  
Regular updates are being sent to the Wikimedia-l mailing list, and posted on Meta-Wiki. Each month, we are sending overviews of these updates to this page as well. Sign up to receive future announcements and monthly highlights of strategy updates on your user talk page.  
Here is a overview of the updates that have been sent since our message last month:
- Update 7 on Wikimedia movement strategy process (16 February 2017)
- Development of documentation for Tracks A & B
- Update 8 on Wikimedia movement strategy process (24 February 2017)
- Introduction of Track Leads for all four audience tracks
- Update 9 on Wikimedia movement strategy process (2 March 2017)
- Seeking feedback on documents being used to help facilitate upcoming community discussions  
More information about the movement strategy is available on the Meta-Wiki 2017 Wikimedia movement strategy portal.  
*Posted by MediaWiki message delivery on behalf of the Wikimedia Foundation, 19:44, 9 மார்ச் 2017 (UTC) • [[m:Strategy/Wikimedia movement/2017/Updates/Overview 2 of updates on Wikimedia movement strategy process|]] • Get help*
</div>
# விக்கிப்பீடியா:ஆலமரத்தடி/தொகுப்பு109

## விக்கித்தரவில்லாதவை வார்ப்புரு பயன்பாடு குறித்து கருத்திடுக

வார்ப்புரு பேச்சு:Nowikidatalink என்பதில், அதன் பயன்பாடு குறித்த எண்ணமிடுக.--<font>**த<font color = "red">♥</font>உழவன்**</font><sup><big><font> **(உரை)** </font></big></sup> 02:33, 12 மார்ச் 2017 (UTC)
# விக்கிப்பீடியா:ஆலமரத்தடி/தொகுப்பு109

## இந்திய அரசு ஆவணங்கள் பொதுகள உரிமத்தில்.

https://data.gov.in/sites/default/files/Gazette_Notification_OGDL.pdf என்ற இந்திய அரசு ஆவணகத்தின் படி, பல அரசுடைமை ஆவணங்கள் பொதுகள உரிமதிதல் வெளியிட அதிக வாயப்பு இருப்பதாகத் தெரிகின்றன, நீங்கள் இதனை விளக்கினால் நன்றாக இருக்கும்.--<font>**த<font color = "red">♥</font>உழவன்**</font><sup><big><font> **(உரை)** </font></big></sup> 09:18, 12 மார்ச் 2017 (UTC)
# விக்கிப்பீடியா:ஆலமரத்தடி/தொகுப்பு109

## Netherlands and the World Exchange Platform is online

தகவலுக்காக *(பிரதி செய்யப்பட்டது)*:  
Wikimedia Nederland launches the Netherlands and the World Exchange Platform. The platform aims to stimulate global re-use of Dutch collections on non-European cultural heritage. In particular, it aims to stimulate collections on countries with which the Netherlands have had historical ties such as Sri Lanka, India, and others. காண்க: Wikimedia Nederland/The Netherlands and the world, Shared Cultural Heritage Exchange platform --Ant<font color="red">a</font>n<font color="red"><big>**O**</big></font> 07:04, 17 மார்ச் 2017 (UTC)  
:தகவலுக்கு நன்றி அன்ரன்.--Kanags <sup>\உரையாடுக</sup> 07:46, 17 மார்ச் 2017 (UTC)
:பயனுள்ள தகவல். நன்றி அன்டன். --- மயூரநாதன் (பேச்சு) 15:58, 17 மார்ச் 2017 (UTC)
# விக்கிப்பீடியா:ஆலமரத்தடி/தொகுப்பு109

## We invite you to join the movement strategy conversation (now through April 15)

<div lang="en" dir="ltr"><div>
: *This message, "We invite you to join the movement strategy conversation (now through April 15)", was sent through multiple channels by Gregory Varnum on 15 and 16 of March 2017 to village pumps, affiliate talk pages, movement mailing lists, and MassMessage groups. A similar message was sent by Nicole Ebber to organized groups and their mailing lists on 15 of March 2017. This version of the message is available for translation and documentation purposes*  
Dear Wikimedians/Wikipedians:  
Today we are starting a broad discussion to define Wikimedia's future role in the world and develop a collaborative strategy to fulfill that role. You are warmly invited to join the conversation.  
There are many ways to participate, by joining an existing conversation or starting your own:  
Track A (organized groups): Discussions with your affiliate, committee or other organized group (these are groups that support the Wikimedia movement).  
Track B (individual contributors): On Meta or your local language or project wiki.  
This is the first of three conversations, and it will run between now and April 15. The purpose of cycle 1 is to discuss the future of the movement and generate major themes around potential directions. What do we want to build or achieve together over the next 15 years?  
We welcome you, as we create this conversation together, and look forward to broad and diverse participation from all parts of our movement.  
- Find out more about the movement strategy process
- Learn more about volunteering to be a Discussion Coordinator  
Sincerely,  
Nicole Ebber (Track A Lead), Jaime Anstee (Track B Lead), & the engagement support teams</div></div> 05:09, 18 மார்ச் 2017 (UTC)
# விக்கிப்பீடியா:ஆலமரத்தடி/தொகுப்பு109

## கோயில் கட்டுரைகள் இரண்டாம் கட்டச் சோதனைப் பதிவேற்றம்

கோயில் கட்டுரைகளைத் தானியக்கமாக ஏற்றுவது தொடர்பாக இன்று இரண்டாம் கட்டச் சோதனைப் பதிவேற்றமாக 20 கட்டுரைகள் உருவாகியுள்ளன. இவற்றைக் கவனித்து தேவையான மாற்றங்களை இங்கு மட்டும் ஒரே இடத்தில் குவிக்குமாறு கேட்டுக் கொள்கிறேன். இவற்றைக் கவனித்துத் தேவையான மாற்றங்களைச் செயற்படுத்தி உடன் அடுத்தடுத்த கட்டப் பதிவேற்றங்களை மேற்கொள்ள முனைவோம். --இரவி (பேச்சு) 10:36, 18 மார்ச் 2017 (UTC)  
இன்று மேலும் சில சோதனைக் கட்டுரைகள் பதிவேறியுள்ளன. சரி பார்க்க வேண்டுகிறேன். --இரவி (பேச்சு) 10:07, 23 மார்ச் 2017 (UTC)  
இன்று அடுத்த கட்டச் சோதனைப் பதிவேற்றமாக மேலும் சில கட்டுரைகள் உருவாகி வருகின்றன. இவற்றைக் கவனித்து தேவையான மாற்றங்களை இங்கு மட்டும் ஒரே இடத்தில் குவிக்குமாறு கேட்டுக் கொள்கிறேன். உடனுக்குடன் சரி பார்த்து கருத்துகளைத் தெரிவிப்பதன் மூலம் அடுத்த கட்டத்துக்கு விரைந்து நகரலாம்.--இரவி (பேச்சு) 06:54, 24 மார்ச் 2017 (UTC)  
நேற்று சோதனைப் பதிவேற்றமாக 100க்கும் மேற்பட்ட கட்டுரைகள் உருவாகியுள்ளன. அடுத்தடுத்து 500, 1000 என்று கட்டுரைகள் ஏறக்கூடும் என்பதால் இவற்றைச் சரி பார்த்து கருத்துகளைத் தெரிவிக்க வேண்டுகிறேன். --இரவி (பேச்சு) 08:21, 26 மார்ச் 2017 (UTC)  
மார்ச்சு 29 மேலும் சில கட்டுரைகள் பதிவேறியுள்ளன சரி பார்த்து கருத்து சொல்ல வேண்டுகிறேன். நன்றி. --இரவி (பேச்சு) 05:48, 31 மார்ச் 2017 (UTC)
# விக்கிப்பீடியா:ஆலமரத்தடி/தொகுப்பு109

## விக்கிப்பீடியா பங்களிப்பாளர்களுக்கு பயன்படுத்திய மடிக்கணினிகள் நன்கொடை

விக்கிமீடியா அறக்கட்டளையானது, பயன்படுத்தி நல்ல நிலையில் உள்ள மடிக்கணினிகளை கொடையளிக்க விரும்புகிறது. தங்களுக்குச் சொந்தமாக மேசைக் கணினி அல்லது மடிக்கணினி இல்லை எனில், இத்திட்டத்தின் கீழ் ஓர் கணினியைக் கோரலாம். விண்ணப்பிக்க **இங்கு** வாருங்கள். உதவி தேவையெனில் என்னை அணுகலாம். --இரவி (பேச்சு) 11:22, 23 மார்ச் 2017 (UTC)
# விக்கிப்பீடியா:ஆலமரத்தடி/தொகுப்பு109

## மடிகணினி தேவை

எனக்கு சொந்தமாக மடிக்கணினி இல்லை. பத்தாண்டு பழமையான மேசைக்கணினியே உள்ளது. இதுவும் தற்போது பழமையின் காரணத்தால் பழுதடைந்துள்ளது திரையில் ஏற்பட்டுள்ள பழுதால் அவ்வப்போது இருளடைந்து போகிறது. இதனால் விக்கியில் பங்களிப்பதில் சிரமம் ஏற்படுகிறது இதனால் விக்கிமீடியா அறக்கட்டளையில் பயன்படுத்தப்பட்ட மடிக்கணினியை அளிக்குமாறு வேண்டியுள்ளேன் எனவே தமிழ்விக்கிப்பீடிய சமூகம் [ https://meta.wikimedia.org/wiki/Hardware_donation_program/arulghsr#Endorsements இங்கு] வாக்கிட்டு ஆதரவளிக்குமாறு வேண்டுகிறேன்.--Arulghsr (பேச்சு) 09:24, 24 மார்ச் 2017 (UTC)
# விக்கிப்பீடியா:ஆலமரத்தடி/தொகுப்பு109

## Wikipedia and the numbers falacy

- Wikipedia and the numbers falacy
"In fact, Wikipedia's efforts may have exacerbated the problem. The very public efforts to bring more women editors into Wikipedia (there have been and are organized campaigns both for women and about women) and the addition of more articles by and about women is going to be threatening to some members of the Wikipedia culture. In a recent example, an edit-a-thon produced twelve new articles about women artists. They were immediately marked for deletion, and yet, after analysis, ten of the articles were determined to be suitable, and only two were lost. It is quite likely that twelve new articles about male scientists (Wikipedia greatly values science over art, another bias) would not have produced this reaction; in fact, they might have sailed into the encyclopedia space without a hitch. Some editors are rebelling against the addition of information about women on Wikipedia, seeing it as a kind of reverse sexism (something that came up frequently in the attack on me)." --Natkeeran (பேச்சு) 03:42, 24 மார்ச் 2017 (UTC)  
:: சமூகத்தில் பெண்கள் பாகுபாடாக நடத்தப்படுவதையும், அடக்குமுறைக்கு உள்ளாக்கப்படுவதையும் மறுப்பதற்கு இல்லை எனினும், மேற்காணப்படுவது போன்ற கட்டுரைகள் உண்மை நிலையைத் திரித்துவிடுகின்றன என்றே தோன்றுகிறது. உண்மையில் edit-a-thon ஒரு சிறப்புச் சூழல். இப்படியான சூழல்களில் மிகப் பெரும்பாலான கட்டுரைகள் கலைக்களஞ்சியத்துக்குப் பொருத்தமில்லாமல் வருவதற்குரிய வாய்ப்புக்கள் உள்ளன. எடுத்துக்காட்டாகத் தமிழ் விக்கியில் செம்மொழி மாநாட்டின்போது பெறப்பட்ட ஆயிரக்கணக்கான கட்டுரைகளில் எத்தனை பதிவேற்றக் கூடிய தரத்தில் அமைந்திருந்தன என்பதை நாம் அறிவோம். மேலுள்ள கட்டுரையில் பெண்கள் மட்டும் பங்குபற்றிய edit-a-thon தொடர்பிலேயே புள்ளிவிபரங்கள் தரப்பட்டுள்ளன. இரு பாலாரும் பங்கு பற்றிய edit-a-thon ஒன்றில் பெண் பயனர்கள் தொடர்பில் இவ்வாறான பாகுபாடு தெரிகின்றதா எனப் பார்க்க வேண்டும். இக்கட்டுரை பொதுவான edit-a-thon களின் விளைவுகளை ஒப்பிட்டுப் புள்ளி விபரங்களைத் தரவில்லை. மேலும் "விக்கிப்பீடியா" என்று எல்லா விக்கிப்பீடியாக்களிலும் இவ்வாறுதான் என்று பொதுமைப்படுத்தவும் முடியாது. தமிழ் விக்கிப்பீடியாவிலாவது இவ்வாறான பாகுபாடுகள் இல்லை என்றே எனக்குத் தோன்றுகிறது. பெண் பயனர்கள் இது குறித்துத் தமது கருத்துக்களைச் சொல்ல வேண்டும். ஆனாலும், எண்ணிக்கை மட்டும் பிரச்சினைகளுக்குத் தீர்வாக அமையாது என்பது உண்மைதான். -- மயூரநாதன் (பேச்சு) 05:02, 24 மார்ச் 2017 (UTC)
# விக்கிப்பீடியா:ஆலமரத்தடி/தொகுப்பு109

## ஆனந்தவிகடன் விருது விழா

தமிழ் விக்கிப்பீடியாவில் எனது பங்களிப்புக்காக ஆனந்த விகடனின் 2016 ஆம் ஆண்டுக்கான "Top Ten" தெரிவில் என்னையும் தெரிவு செய்திருந்ததுபற்றி ஆலமரத்தடியில் முன்னர் பகிரப்பட்டது. இதற்கான விருது வழங்கும் விழா 30 மார்ச் 2017 அன்று நந்தம்பாக்கத்தில் உள்ள சென்னை வர்த்தக மையத்தில் மாலை 5.00 மணிக்கு இடம்பெறவுள்ளதாக அறிவித்துள்ளனர். சிலவேளை இதற்காக நான் சென்னைக்கு வரக்கூடும் (வீசா உரிய நேரத்தில் கிடைத்தால்). வந்தால் 5 நாட்கள் வரை நான் சென்னையில் இருப்பேன். சென்னையில் உள்ள விக்கிப்பீடியர்களைச் சந்திக்க முடிந்தால் மகிழ்ச்சியடைவேன். --மயூரநாதன் (பேச்சு) 01:44, 28 மார்ச் 2017 (UTC)
: மயூரநாதனுக்கு மீண்டும் எனது நல்வாழ்த்துக்கள்.--சஞ்சீவி சிவகுமார் (பேச்சு) 03:39, 28 மார்ச் 2017 (UTC)
: மயூரநாதனுக்கு மீண்டும் என் நல்வாழ்த்துகள். ஆனந்தவிகனின் தேர்வில் மயூரநாதன் இடம்பெற்றிருப்பது மிகவும் பாராட்டுதலுக்குரியது. தேர்வு செய்த ஆனந்தவிகடன் குழுவினரையும் பாராட்டுகின்றேன்.
: வாழ்த்துகள் மயூரநாதன்.--Kanags <sup>\உரையாடுக</sup> 05:55, 28 மார்ச் 2017 (UTC)
: மகிழ்ச்சியான செய்தி வாழ்த்துக்கள். சென்னையில் சந்திப்போம் -நீச்சல்காரன் (பேச்சு) 05:03, 29 மார்ச் 2017 (UTC)
: வாழ்த்துகள் மயூரநாதன். சென்னையில் உள்ள விக்கிப்பீடியர்கள் இயன்றால் நிகழ்ச்சியில் கலந்து கொண்டு சிறப்பிக்க வேண்டுகிறேன். வார இறுதியில் பொதுவான ஓர் இடத்தில் சந்தித்து உரையாடவும் முனையலாம். , user:Thamizhpparithi Maari கவனிக்க வேண்டுகிறேன்.--இரவி (பேச்சு) 05:50, 29 மார்ச் 2017 (UTC)
: காணும் வாய்ப்பினைப் பெறின் மகிழ்ச்சி. --Sengai Podhuvan (பேச்சு) 06:23, 29 மார்ச் 2017 (UTC)
::மகிழ்ச்சி, உளமார்ந்த வாழ்த்துகள் ஐயா.--Thamizhpparithi Maari (பேச்சு) 07:23, 29 மார்ச் 2017 (UTC)
: மிக்க மகிழ்ச்சி ஐயா. தங்கள் ஓய்வு நேரத்தை அறிவிக்கவும். சென்னை விக்கிப்பீடியர்கள் சந்திப்புக்கு ஏற்பாடு செய்யலாம். --த.சீனிவாசன் (பேச்சு) 07:31, 29 மார்ச் 2017 (UTC)
::வாழ்த்துக்கள் மயூரநாதன்.--கலை (பேச்சு) 08:16, 29 மார்ச் 2017 (UTC)
:: வாழ்த்துக்கள் மயூரநாதன். பொருத்தமான தேர்வு. --Natkeeran (பேச்சு) 13:28, 29 மார்ச் 2017 (UTC)  
வாழ்த்திய அனைவருக்கும் எனது மனமார்ந்த நன்றிகள். , இன்று (30-03-2017) நிகழ்வு முடிந்த பின்னர் 5 ஆம் தேதி வரை சென்னையில் இருப்பேன். 6 ஆம் தேதி காலையில்தான் இலங்கைக்குப் புறப்படுகிறேன். உங்களுக்கு வசதியான நேரத்தில் சந்திப்புக்கு ஏற்பாடு செய்தால் என்னுடைய பிற தனிப்பட்ட வேலைகளை அதற்கு ஏற்றாற்போல் வைத்துக்கொள்ளலாம். ---மயூரநாதன் (பேச்சு) 03:46, 30 மார்ச் 2017 (UTC)
::மகிழ்ச்சி, உளமார்ந்த வாழ்த்துகள்--ஹிபாயத்துல்லா 14:41, 31 மார்ச் 2017 (UTC)--ஹிபாயத்துல்லா 14:41, 31 மார்ச் 2017 (UTC)
# விக்கிப்பீடியா:ஆலமரத்தடி/தொகுப்பு109

## உத்தமத்தின் 16-ஆவது தமிழிணைய மாநாடும் கருத்தரங்கமும் கனடாவில் தொராண்டோ பல்கலைக்கழகத்தில்

கனடாவில் தொராண்டோ மாநகரில் தொராண்டோ பல்கலைக்கழகத்தில் ஆகத்து 25-27, 2017 ஆகிய நாட்களில் உத்தமத்தின் 16-ஆவது தமிழிணைய மாநாடும் கருத்தரங்கமும் நடக்கவிருக்கின்றது. இதில் விக்கிப்பீடியாவின் அலசல்கள், விக்கிப்பீடியாவின் உறவுத்திட்டங்களின் அலசல் பற்றிய கட்டுரைகள் படைப்போரும் படைக்கலாம். கருத்தரங்கத்தின் கட்டுரைகளுக்கான அழைப்பறிவிப்பு தமிழிலும் ஆங்கிலத்திலும் கீழ்க்காணும் வலைப்பக்கங்களில் காணலாம்.
- கட்டுரைகளுக்கான அழைப்பறிவிப்பு தமிழில்
- கட்டுரைகளுக்கான அழைப்பறிவிப்பு ஆங்கிலத்தில்
- WikiCfP என்னும் தளத்தில்
--செல்வா (பேச்சு) 05:38, 28 மார்ச் 2017 (UTC)
- கனடா வான்கூவரில் அப்போது இருக்கிறேன். --Sengai Podhuvan (பேச்சு) 06:21, 29 மார்ச் 2017 (UTC)
# விக்கிப்பீடியா:ஆலமரத்தடி/தொகுப்பு109

## பயனர் கணக்குகள்

இவ்வாறு ஆயிரக்கணக்கில் பயனர் கணக்குகளை உருவாக்குவதால் யாருக்கு அல்லது விக்கிப்பீடியாவுக்கு என்ன நன்மை? வலுக்கட்டாயமாகப் பயனர் கணக்குகள் உருவாக்கப்படுகிறது போல் தெரிகிறது. பயனர் கணக்கு எண்ணிக்கை அதிகமாவதால் நன்மை கிடைக்கிறதா? சம்பந்தப்பட்டவர்கள் விளக்க வேண்டும்.--Kanags <sup>\உரையாடுக</sup> 08:41, 29 மார்ச் 2017 (UTC)
:இதன்படி பயிற்சிப்பட்டறைகளில் ஒரே நாளில் நிறைய பயனர் கணக்குகளை உருவாக்க வேண்டிய உடைய தேவை உடையவர்களுக்கு வழங்கப்படுகிறது. ஆனால், பயிற்சிப்பட்டறைகள் பற்றிய முன்னறிவிப்புக்கள் இல்லை. மேலும், இங்குள்ளபடி பயிற்சிப் பட்டறைகள் பற்றிய விவரங்களைத் தமிழ் விக்கிப்பீடியாவில் ஆவணப்படுத்த வேண்டும். --Ant<font color="red">a</font>n<font color="red"><big>**O**</big></font> 08:59, 29 மார்ச் 2017 (UTC)  
:இவர்கள் எவ்வாறு விக்கிப்பீடியாவில் பயிற்சி எடுக்கிறார்கள்? எவரும் பங்களிப்பதாகத் தெரியவில்லையே. ஒருவர் கூட ஒரு பிழைதிருத்தம் கூட செய்வதில்லையே?--Kanags <sup>\உரையாடுக</sup> 09:19, 29 மார்ச் 2017 (UTC)
::இன்று உருவாக்கப்பட்டுக் கணக்குகள் தமிழ்நாடு வேளாண்மைப்பல்கலைக் கழகத்தின் மாணவர்களுக்கானது. இவர்கள் தமிழ் இணையக்கல்விக் கழகம் உருவாக்கி இருக்கும் கணித்தமிழ்ப்பேரவையில் உறுப்பினர்களாகவும் உள்ளனர். வலுக்கட்டாயமாக கணக்குகள் உருவாக்கப்படவில்லை. இந்த மாணவர்கள் தற்போது தமிழ் உள்ளீட்டுப் பயிற்சியினைப்பெற்றுள்ளனர். எதிர்வரும் சனிக்கிழமை 01.04.2017 இல் இவர்கள் விக்கி மூலத்தில் தமிழ் நூல்களைத் தொகுக்க உள்ளனர். இந்த மாணவர்கள் தமிழ் விக்கிப்பீடியாவில் முதலில் மணல்தொட்டியில் எழுதிப்பழகியபின் முறையான கட்டுரைகளை உருவாக்குவார்கள்.--Thamizhpparithi Maari (பேச்சு) 09:45, 29 மார்ச் 2017 (UTC)
:::தமிழ்நாடு வேளாண்மைப்பல்கலைக்கழகத்தில் விக்கி கட்டுரை உருவாக்கம் பாடத்திட்டதிலேயே சேர்க்கப்பட்டுள்ளது. இந்த கணக்கு உருவாக்கம் எரிதப்பணி அல்ல--Thamizhpparithi Maari (பேச்சு) 09:47, 29 மார்ச் 2017 (UTC)
:தெளிவுபடுத்தியமைக்கு நன்றி பரிதி. ஆனாலும் இவ்வாறான செயற்பாடுகள் குறித்து நீங்கள் இங்கோ அல்லது வேறு எங்கும் அறிவிப்புத் தந்ததாக எனக்குத் தெரியவில்லை. எதற்காக இவ்வாறு பெருந்தொகையாக உருவாக்கப்படுகின்றன என்பது எனக்கு வியப்பாக இருந்தது. நன்றி. உங்கள் பணி சிறக்க வாழ்த்துகள்.--Kanags <sup>\உரையாடுக</sup> 10:05, 29 மார்ச் 2017 (UTC)
தமிழ் இணையக் கல்விக்கழகம் சார்பில் தொடங்கப்பெற்றுள்ள 100 க்கும் மேற்பட்ட கணித்தமிழ்ப்பேரவைகள் தமிழ் விக்கிப்பீடியர்களின் ஒத்துழைப்புடனே செயற்பட்டு வருகின்றன. தமிழ் விக்கிப்பீடியா புரிந்துணர்வு ஒப்பந்தத்தையும் நீங்கள் அறிவீர்கள். தமிழகம் முழுவதும் 10,000க்கும் மேற்பட்ட கணித்தமிழ்ப்பேரவை உறுப்பினர்களுக்கு விக்கி மீடியா குறித்த அடிப்படை விழிப்புணைர்வு அளிக்கப்பெற்றுள்ளது. கல்லூரிகளில் விழிப்புணர்வு முகாம் நடக்கும் போது ஒரு ஐபியில் 5 பேருக்கு மேல் அவர்களால் கணக்கு உருவாக்கத்தினை செய்ய இயலவில்லை. எனவேதான் பயிற்சி நடப்பதற்கு சில நாட்களுக்கு முன்னதாக கணக்குகள் உருவாக்கப்பெறுகின்றன. கணித்தமிழ்ப்பேரவைகளின் நிகழ்வுகள் தமிழகம் முழுவதும் நடந்து வருகின்றன. இன்றைக்குள் பயிற்சி குறித்த அறிப்பு வெளியிடப்படும், நன்றி.--Thamizhpparithi Maari (பேச்சு) 10:18, 29 மார்ச் 2017 (UTC)  
:: உங்கள் அயராத பங்களிப்பு நன்றி பரிதி. --Natkeeran (பேச்சு) 13:28, 29 மார்ச் 2017 (UTC)
# விக்கிப்பீடியா:ஆலமரத்தடி/தொகுப்பு109

## தமிழ்நாடு வேளாண்மைப்பல்கலைகழகத்தில் தமிழ் விக்கிப்பீடியா அறிமுகப் பயிலரங்கம்

தமிழ் இணையக்கல்விக்கழகத்தின் கணித்தமிழ்ப்பேரவைவையும் தமிழ்நாடு வேளாண்மைப்பல்கலைக்கழக கணித்தமிழ்ப்பேரவையும் இணைந்து எதிர்வரும் 01.04.2017 சனிக்கிழமை அன்று இராசி அரங்கில் தமிழ் விக்கிப்பீடிய அறிமுகப் பயிலரங்கினை நடத்த உள்ளது. இப்பயிரங்கினை கணித்தமிழ்ப்பேரவை மாநில அலகின் சார்பில் நான் பங்கேற்கின்றேன். த.நா.வே.பல்கலையின் சார்பில் முனைவர் இரா பாவேந்தன் ஒருங்கிணைப்புப்பணிகளை மேற்கொண்டு வருகின்றார். இப்பயிலரங்கில் கோயம்புத்தூர் பகுதியிலுள்ள தமிழ் விக்கிப்பீடியர்கள் கலந்துகொண்டு மாணவர்களுக்கு உறுதுணைபுரிய அழைக்கின்றேன்.--Thamizhpparithi Maari (பேச்சு) 10:26, 29 மார்ச் 2017 (UTC)
:::தமிழ்நாடு வேளாண்மைப்பல்கலைக்கழகத்தில் மாணவர்கள் வளாகத்தின் முதன்மையான--Thamizhpparithi Maari (பேச்சு) 09:30, 1 ஏப்ரல் 2017 (UTC) இடங்களை ஒளிப்படம் எடுக்கத்தொடங்கியுள்ளனர். சில மாணவர்களுக்கு பயனர் கணக்குகளைத் தொடங்கியுள்ளேன்.
::::பணி வெற்றிபெற வாழ்த்துக்கள்--ஸ்ரீஹீரன் (பேச்சு) 09:59, 1 ஏப்ரல் 2017 (UTC)
# விக்கிப்பீடியா:ஆலமரத்தடி/தொகுப்பு109

## இணையத்தில் தமிழ்மொழிப் பயன்பாடும் ஆவணப்படுத்தலும்: பயிலரங்கு

எதிர்வரும் 08.04.2017 சனிக்கிழமை நூலக நிறுவனமும் உத்தமம் அமைப்பும் இணைந்து யாழ்ப்பாணத்தில் "இணையத்தில் தமிழ்மொழிப் பயன்பாடும் ஆவணப்படுத்தலும்" எனும் தலைப்பிலான பயிலரங்கு ஒன்றை நடாத்தவுள்ளனர். இதில் 'தமிழ் விக்கிப்பீடியாவில் ஈழத்து ஆவணமாக்கல்' எனும் தலைப்பில் இ. மயூரநாதன் உரை நிகழ்த்தவுள்ளார். வாய்ப்புள்ள பயனர்கள் கலந்துகொள்ள அழைக்கப்படுகின்றனர்.  
**தலைப்புகள்**:
- இணையத்தில் தமிழ்மொழிப் பயன்பாடு- சு.கரிகரகணபதி
- தமிழ் விக்கிப்பீடியாவில் ஈழத்து ஆவணமாக்கல் - இ. மயூரநாதன்
- பல்லூடக ஆவணப்படுத்தவில் நூலக நிறுவனம்- ந. பிரபாகர்
இடம்: நூலக நிறுவனம், இல:100 ஆடியபாதம் வீதி, கொக்குவில், யாழ்ப்பாணம்
காலம்: 08.04.2017 பி.ப 2:30 - 6:00மணி
--சஞ்சீவி சிவகுமார் (பேச்சு) 07:21, 30 மார்ச் 2017 (UTC)
:::மிக்க மகிழ்ச்சி நிகழ்ச்சின் இனிய வெற்றிக்கு வாழ்த்துகள்--Thamizhpparithi Maari (பேச்சு) 08:01, 30 மார்ச் 2017 (UTC)
::::--ஸ்ரீஹீரன் (பேச்சு) 08:10, 30 மார்ச் 2017 (UTC)
கலந்துகொள்வதற்கு விருப்பம், ஒரு சிலகாரணங்களினால் கலந்துகொள்ளமுடியாமலும் போகலாம். எனினும் விக்கிப்பீடியனாக இந்நிகழ்வில் கலந்துகொள்வதில் கிடைக்கும் நன்மைகளினை எடுத்துரைக்க வேண்டுகின்றேன் ஐயா! --ஸ்ரீஹீரன் (பேச்சு) 08:36, 30 மார்ச் 2017 (UTC)  
நிகழ்ச்சி பெருவெற்றி பெற வாழ்த்துக்கள்.உலோ.செந்தமிழ்க்கோதை (பேச்சு) 16:48, 4 ஏப்ரல் 2017 (UTC)